Kattohuoneisto huikean suurella terassilla. Ei se huoneisto mikä meidän piti saada, mutta sopeuduimme siihen nopeasti. Huone on huoneistohotellissa, missä siivooja kävi päivittäin ja vaihtoi liinavaatteetkin joka toinen päivä. Huone ehkä jo aavistuksen elähtänyt, mutta patjat loistavat nukkua ja hinta-laatusuhde oikeinkin kohdallaan. Leppoisaa meininkiä. Sisäänkirjautuminen respassa ja lähtiessä jätimme avaimet vain postilaatikkoon. Hotellin lisäksi Myloksen piha-alueella allasalue ja disko. Thodoris hoiti lentokenttätaksit molempiin suuntiin. Paikan päältä olisi saanut huokeammalla, mutta oli mukava kun kaikki oli kerrankin hoidettu puolestamme. Kylpyhuoneessa hiustenkuivaaja ja respasta sai silitysvälineet lainaksi. Meillä oli Chromecast mukana, mutta WiFi ei toiminut asunnolla ollenkaan. Eli kymppiuutisia ei sitten katseltu. Omat juhlamokat olivat mukana ja lähin marketti olikin kivenheiton päässä jos aamupalatarvikkeita kaipasi. Oluen lisäksi myös omenasiideriä ja lonkeroa. Uima-altaalla olimme päivittäin heti sen avauduttua ja vitosella/henki saimme lokoisan patjapaikan, mitä pidettiinkin talon puolesta meille varattuna koko viikon. Normipaikat olisivat olleet ilmaisia. Loistava keittiö ja hyvät drinksut. Sitä luvattua vitosen aamiaista ei kuitenkaan ollut tarjolla, kun allaskin avautui vasta kymmeneltä. Nopea netti. Puoleen päivään olimme altaalla aivan kahdestaan ja nuorisoa alkoi valua vasta iltapäivästä. K-18. Vieressä on nuorisodisco, mutta ilmastointi hurisi niin mukavasti että inahdustakaan ei yöllä sieltä kuulunut. Rannalla naapurin Sonio pool bar tarjosi erityisesti vastinetta rahoille. Itse olemme yrittäjäpariskunta joka reissaa paljon. Viimeaikoina on tähtihotellien pönötys alkanut kyllästyttää. Tässä mukavaa vaihtelua. Viihdyttiin.